b"\n_START_ARTICLE_\nJohn Milius\n_START_SECTION_\nBiografia\n_START_PARAGRAPH_\nEn la d\xc3\xa8cada dels 60 intenta d'allistar-se a l'ex\xc3\xa8rcit per\xc3\xb2 n'\xc3\xa9s rebutjat per problemes de salut. \xc3\x89s aleshores que comen\xc3\xa7a una carrera en el m\xc3\xb3n del cinema a partir d'un concurs de pel\xc2\xb7l\xc3\xadcules d'estudiants el 1967, durant el qual guanya el primer premi amb la pel\xc2\xb7l\xc3\xadcula I'm So Bored. De seguida comen\xc3\xa7a a treballar en altres pel\xc2\xb7l\xc3\xadcules i petits pressuposts i finalment en produccions m\xc3\xa9s grans. Tot i haver comen\xc3\xa7at com a guionista, decideix treballar com a director per no haver quedat satisfet amb les modificacions aportades als seus guions per a The Life and Times of Judge Roy Bean i Jeremiah Johnson (1972). Fascinat per la Guerra del Vietnam, escriu amb Francis Ford Coppola el gui\xc3\xb3 d'Apocalypse Now el 1979, pel qual \xc3\xa9s nominat a l'Oscar al millor gui\xc3\xb3 adaptat. La seva pel\xc2\xb7l\xc3\xadcula m\xc3\xa9s coneguda com a director, Conan el B\xc3\xa0rbar (1982), \xc3\xa9s considerada com una il\xc2\xb7lustraci\xc3\xb3 nietzschiana de les idees personals del seu autor. Treballa tamb\xc3\xa9 com a aconsellador de guions en for\xc3\xa7a pel\xc2\xb7l\xc3\xadcules, com Jaws i The Hunt for Red October._NEWLINE_El 2005 crea amb William J. MacDonald, per a les cadenes anglesa BBC i americana HBO, la s\xc3\xa8rie de televisi\xc3\xb3 Roma. El 2009 participa en el gui\xc3\xb3 del videojoc Homefront de Kaos Studio. El 2010 participa com a guionista i director en el desenvolupament del projecte de la s\xc3\xa8rie de televisi\xc3\xb3 Pharaoh, semblant a Roma, per\xc3\xb2 aquest cop ambientada en l'Antic Egipte."